ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
முதல் சிவப்பு நாடா வினாடி-வினா இறுதிப் போட்டி: டாக்டர் ஹர்ஷ் வர்தன் தொடங்கி வைத்தார்.
தேசிய எய்ட்ஸ் கட்டுப்பாட்டு அமைப்பும், மத்திய சுகாதாரத்துறை மற்றும் குடும்ப நல அமைச்சகமும் இணைந்து நடத்தும் முதல் சிவப்பு நாடா வினாடி வினா கிராண்ட் இறுதிப் போட்டியை மத்திய சுகாதாரத்துறை அமைச்சர் டாக்டர் ஹர்ஷ் வர்தன் இன்று தொடங்கி வைத்தார்.
இந்நிகழ்ச்சியில் அவர் பேசியதாவது:
இந்த வினாடி வினாப் போட்டியை மாவட்ட, மாநில, மண்டல அளவில் நடத்தி, நாடு முழுவதும் 5,000 கல்லூரிகளை பங்கு பெறச் செய்வதற்காக தேசிய எய்ட்ஸ் கட்டுப்பாட்டு அமைப்பு, மாநில எய்ட்ஸ் கட்டுப்பாட்டு அமைப்புகளை நான் பாராட்டுகிறேன். வினாடி வினா இளைஞர்களிடையே அறிவை வளர்க்கும் மிகச்சிறந்த முறை. புதிய விஷயத்தைப் பற்றி அறிந்து கொள்வதில் ஆர்வத்தைத் தூண்ட இது உதவும்.
50,000க்கும் மேற்பட்ட பள்ளிகளில், வளரிளம் பருவ கல்வித் திட்டத்தை 2005ம் ஆண்டு முதல் தேசிய எய்ட்ஸ் கட்டுப்பாட்டு அமைப்பு என்சிஇஆர்டி-யுடன் இணைந்து அமல்படுத்தி வருகிறது. கல்லூரி மாணவர்களை சென்றடைய 12,500 சிவப்பு நாடா மன்றங்களை தேசிய எய்ட்ஸ் கட்டுப்பாட்டு மையம் அமைத்துள்ளது. இந்தத் திட்டம் எச்.ஐ.வி தடுப்பு, பராமரிப்பு, ஆதரவு மற்றும் சிகிச்சை, தாக்கத்தைக் குறைத்தல், களங்கம் குறைத்தல், தன்னார்வ இரத்த தானத்தை மேம்படுத்துதல் ஆகியவற்றுக்கான திறனைப் பயன்படுத்துவதற்கான ஒரு விரிவான ஊக்குவிப்பு மற்றும் தடுப்பு திட்டம் ஆகும்.
இவ்வாறு டாக்டர் ஹர்ஷ் வர்தன் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1688012
பிரதமர் அலுவலகம்
இலங்கை அதிபருக்கு பிரதமர் திரு. மோடி நன்றி
கோவிட் - 19 அவசர கால பயன்பாட்டு நிதியத்துக்கு பங்களிப்பு செய்தமைக்காக இலங்கை அதிபர் திரு. கோத்தபய ராஜபக்சவுக்கு இந்தியப் பிரதமர் திரு. நரேந்திர மோடி நன்றி தெரிவித்துக் கொண்டார்.
``சார்க் கோவிட் - 19 அவசர கால பயன்பாட்டு நிதியத்துக்கு 5 மில்லியன் டாலர்களை நன்கொடையாக அளித்த இலங்கை அதிபர் திரு. கோத்தபய ராஜபக்சவுக்கு அன்புடன் நன்றி தெரிவித்துக் கொள்கிறேன். இந்த நோய்க்கு எதிரான நமது போராட்டம் செம்மையாக அமைய, நம்முடைய ஒத்துழைப்பு நீண்டகால பலன்களைத் தரும்'' என்று பிரதமர் கூறியுள்ளார்.
வணிகம் மற்றும் தொழில்துறை அமைச்சகம்
இந்தியாவில் உற்பத்தி செய்யப்படும் கட்டுமான பொருட்களுக்கு கணிசமான உலகளாவிய தேவை உள்ளது: வர்த்தக இணை அமைச்சர் திரு சோம் பர்காஷ்
சர்வதேச கட்டுமான வன்பொருட்கள் விநியோக துறையில் 1.2 சதவிகித பங்களிப்புடன் முதல் 20 நாடுகளில் ஒன்றாக இந்தியா உள்ளது என்று வர்த்தக மற்றும் தொழில்கள் இணை அமைச்சர் திரு சோம் பர்காஷ் கூறினார்.
ஈஈபிசி இந்தியா ஏற்பாடு செய்த கட்டுமான வன்பொருட்கள் கண்காட்சியில்  உரையாற்றிய அவர், இந்தியாவில் உற்பத்தி செய்யப்படும் கட்டுமான பொருட்களுக்கு இன்று கணிசமான உலகளாவிய தேவை உள்ளதை குறிப்பிட்டார்.
இந்திய கட்டுமான வன்பொருள் தயாரிப்பு இந்திய பொறியியல் பொருட்கள் துறையில் சிறப்பாக செயல்படும் பிரிவுகளில் ஒன்றாகும்.
"இந்த தொழிற்துறையானது கட்டுமான உபகரணத் தொழிலுடன் இணைக்கப்பட்டுள்ளது, 2020-ம் ஆண்டில் இதன் வருவாய் 6.5 பில்லியன் அமெரிக்க டாலராக மதிப்பிடப்பட்டது, மேலும் 2025 வாக்கில் உலகளவில் மூன்றாவது பெரியதாக கட்டுமான சந்தை இருக்கும் என்று எதிர்பார்க்கப்படுகிறது" என்று குறு, சிறு மற்றும் நடுத்தர நிறுவனங்கள் அமைச்சகத்தின் செயலாளர் திரு பிபி ஸ்வைன் கூறினார்.
கட்டுமான வன்பொருள் தயாரிப்புகளை விநியோகிப்பதில் இந்தியா 17-வது இடத்தில் உள்ளது. இதன் உலகளாவிய உற்பத்தி மையமாக இந்தியா மாற வேண்டும் என்ற அரசின் லட்சியத்தை நிறைவேற்றும் பாதையில் நாடு உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1761169
------
(Visitor Counter : 149
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
212.75 கோடி 94.29 கோடி 2-வது தவணை மற்றும் 16.15 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 22,40,162 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 59,210 கொவிட் சிகிச்சை பெறுபவர்கள் எண்ணிக்கை 0.13 சதவீதமாக உள்ளது.
குணமடைந்தோர் விகிதம் தற்போது 98.68 சதவீதம்
கடந்த 24 மணி நேரத்தில் 9,685 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,55,365 என அதிகரித்துள்ளது.
கடந்த 24 மணி நேரத்தில் 6,168 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.64 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,18,642 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856185
மத்திய பணியாளர் தேர்வாணையம்
ஒப்பந்த அடிப்படையில் இணைச் செயலாளர் நிலை / இயக்குநர் / துணைச் செயலாளர் நிலை பணிக்கான நேரடிச் சேர்க்கை
மத்திய அரசின் பணியாளர் தேர்வு மற்றும் பயிற்சி துறையிடமிருந்து பெறப்பட்ட கோரிக்கையின் அடிப்படையில், கீழ்கண்ட அமைச்சகங்கள் மற்றும் துறைகளில் ஒப்பந்த அடிப்படையில் இணைச் செயலாளர் நிலை / இயக்குநர் / துணைச் செயலாளர் நிலையிலான பணியிடங்களுக்கு விண்ணப்பங்கள் வரவேற்கப்படுகின்றன.
- சுகாதாரம் மற்றும் குடும்பநலத்துறை, சுகாதாரம் மற்றும் குடும்பநலத்துறை அமைச்சகம்,
- மின்துறை அமைச்சகம்
- ஊரக மேம்பாட்டுத்துறை, ஊரக மேம்பாட்டு அமைச்சகம்
- வேளாண் மற்றும் விவசாயிகள் நல அமைச்சகம்
- நிதிச் சேவைத் துறை, நிதி அமைச்சகம்
- புள்ளியியல் மற்றும் திட்ட அமலாக்கத்துறை அமைச்சகம்
இந்த அமைச்சகங்கள் மற்றும் துறைகளில் 3 இணைச் செயலாளர்கள் மற்றும் 14 இயக்குநர்கள் / துணைச் செயலாளர்கள் நேரடியாக பணியில் சேர்க்கப்பட உள்ளனர்.
இது குறித்த விரிவான விளம்பரம் மற்றும் தகவல்கள் மத்திய பணியாளர் தேர்வாணைய இணையத்தளத்தில் 2023, ஜூன் 3 அன்று பதிவேற்றம் செய்யப்படும். ஆர்வமுள்ளவர்கள் 2023, ஜூன் 3 முதல் ஜூலை 3-ஆம் தேதி வரை விண்ணப்பிக்கலாம்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1928987
பொருளாதார விவகாரங்களுக்கான மத்திய அமைச்சரவைக் குழு
இந்துஸ்தான் காப்பர் நிறுவனத்தின் செலுத்திய பங்கு மூலதனத்தில் 15% அளவுக்கு புதிதாக பங்கு வெளியிட மத்திய அமைச்சரவை அனுமதி
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவை குழு கூட்டத்தில் இந்துஸ்தான் காப்பர் நிறுவனத்தின் செலுத்திய பங்கு மூலதனத்தில் 15 சதவீத அளவிற்கு புதிதாக 13,87,82,700 பங்குகளை, தலா ஐந்து ரூபாய் மதிப்பிலான பங்குகளாக, தகுதி வாய்ந்த நிறுவனங்கள் மூலம், பங்கு பரிவர்த்தனை வாரியம் மற்றும் இதர விதிமுறைகளின்படி வெளியிட அனுமதி அளிக்கப்பட்டுள்ளது.
இதன் விளைவாக, இந்துஸ்தான் காப்பர் நிறுவனத்தில், மத்திய அரசின் பங்கு 76.05% -லிருந்து 66.13% -ஆகக் குறையும். மேலும் இந்துஸ்தான் காப்பர் நிறுவனத்தின் செலுத்திய பங்கு மூலதனம் தற்போதைய ரூ.462.61 கோடியிலிருந்து ரூ.532 கோடியாக அதிகரிக்கும். பட்டியலிடப்பட்ட தகுதிவாய்ந்த நிறுவனங்களின் நடவடிக்கைகளை பயன்படுத்தி இந்துஸ்தான் காப்பர் நிறுவனம் தனது விரிவாக்க / முதலீட்டு விரிவாக்கத் திட்டங்களை மேற்கொள்ளலாம்.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்
(Visitor Counter : 98
நாடாளுமன்ற விவகாரத்துறை அமைச்சகம்
மத்திய நாடாளுமன்ற விவகாரத்துறை அமைச்சகம் அரசியலமைப்பு தினம், 2022 அனுசரிப்பு
இந்திய அரசியலமைப்பு உருவானதற்கும், அதனை உருவாக்கிய பெருமைமிக்கவர்களின் பங்களிப்பிற்கு மரியாதை செலுத்தும் விதமாக நாடு முழுவதும் அரசியலமைப்பு தினம் மிகுந்த உற்சாகத்துடன் கொண்டாடப்பட்டு வருகின்றது.
மத்திய நாடாளுமன்ற விவகாரத்துறை அமைச்சகத்தின் செயலாளர் தலைமையில் அதிகாரிகள் மற்றும் அலுவலர்கள் இந்திய அரசியலமைப்பின் முகவுரையை வாசித்தனர்.
இந்த தேசிய நிகழ்வின் முக்கிய அங்கமாக திகழும் மத்திய நாடாளுமன்ற விவகாரத்துறை அமைச்சகம், இரண்டு டிஜிட்டல் வலைத்தளங்களை மறுசீரமைத்துள்ளது. அதில் ஒன்று அரசியலமைப்பு முகவுரையை ஆங்கிலத்திலும், 22 மற்ற மொழிகளிலும் வாசிப்பதற்கு பயன்படுவது. மற்றொன்று இந்திய அரசியலமைப்பு தொடர்பான ஆன்லைன் விநாடி-வினா போட்டி சம்பந்தப்பட்டதாகும். மத்திய நாடாளுமன்ற விவகாரத்துறை அமைச்சர் திரு.பிரகலாத் ஜோஷி, திருத்தி அமைக்கப்பட்டுள்ள இந்த இரண்டு வலைத்தளங்களையும் தொடங்கி வைத்தார்.
பொதுமக்கள் மிகுந்த ஆர்வத்துடன் இந்த இரண்டு வலைத்தளங்களிலும் தங்களது பங்களிப்பை செலுத்தி வருகின்றனர்.
உள்துறை அமைச்சகம்
குருதேவ் ரவீந்திரநாத் தாகூரும், விஸ்வ பாரதியும், சாந்திநிகேதனும் எப்போதும் ஈர்க்கும் சக்திகளாக உள்ளனர்: மத்திய அமைச்சர் அமித்ஷா
குருதேவ் ரவீந்திரநாத் தாகூரும், விஸ்வ பாரதி மற்றும் சாந்திநிகேதன் அமைப்புகளும் எப்போதும் ஈர்க்கும் சக்திகளாக உள்ளன என மத்திய அமைச்சர் அமித்ஷா கூறினார்.
மேற்கு வங்கம் சாந்தி நிகேதனில் விஸ்வ பாரதி பல்கலைக்கழகத்தில் மாணவர்களிடம் உரையாற்றிய மத்திய உள்துறை அமைச்சர் திரு அமித் ஷா கூறியதாவது:
குருதேவ் ரவீந்திரநாத் தாகூரும், விஸ்வ பாரதியும், சாந்திநிகேதனும் இந்தியாவிலும், வெளிநாடுகளிலும் ஈர்க்கும் மையங்களாக எப்போதும் உள்ளனர். நாட்டின் கலாச்சாரப் பாரம்பரியத்தில் புதிய கருத்துக்களாக இருக்கட்டும் அல்லது சுதந்திரப் போராட்டமாக இருக்கட்டும், நாட்டின் இதர பகுதிகளை விட வங்காளம் 50 ஆண்டுகளுக்கு முன்னோக்கி இருந்து வருகிறது. விஸ்வபாரதி 100 ஆண்டுகளை நிறைவு செய்யவுள்ளது. இது நிறுவப்பட்ட போது, சில கருத்துக்கள் இருந்திருக்கும். ஆனால் தற்போது 100 ஆண்டுகள் நிறைவு செய்யும் போது, குருதேவ் ரவீந்திரநாத் தாகூரின் யோசனைகளைப் புதுப்பிப்பதற்கான முயற்சி இந்த நிறுவனத்திலிருந்து இருக்க வேண்டும். நாட்டின் கல்விமுறைக்கு சாந்தி நிகேதன், விஸ்வ பாரதி ஆகியவை மிகச் சிறந்த பங்களிப்பை அளித்துள்ளன.
இவ்வாறு மத்திய அமைச்சர் அமித்ஷா கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1682249
-----
(Visitor Counter : 135
பிரதமர் அலுவலகம்
அகமதாபாதில் பவ்லா-பகோடாரா நெடுஞ்சாலையில் நடந்த சாலை விபத்தில் உயிரிழந்தவர்களுக்குப் பிரதமர் இரங்கல் தெரிவித்துள்ளார்
பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து கருணைத் தொகை அறிவிப்பு
குஜராத் மாநிலம் அகமதாபாதில் உள்ள பவ்லா-பகோடாரா நெடுஞ்சாலையில் ஏற்பட்ட சாலை விபத்தில் உயிரிழந்தவர்களுக்குப் பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார்.
உயிரிழந்தவர்களின் குடும்பத்தினருக்கு தலா ரூ.2 லட்சமும், காயமடைந்தவர்களுக்கு தலா ரூ.50 ஆயிரமும் வழங்கப்படும் என்று பிரதமர் அறிவித்துள்ளார்.
பிரதமர் அலுவலகம் ட்விட்டர் செய்தியில் கூறியிருப்பதாவது;
"அகமதாபாத் மாவட்டத்தில் உள்ள பவ்லா - பகோடாரா நெடுஞ்சாலையில் ஏற்பட்ட சாலை விபத்தால் வேதனை அடைந்தேன். உயிரிழந்தவர்களின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன். பாதிக்கப்பட்டவர்களுக்கு உள்ளூர் நிர்வாகம் அனைத்து உதவிகளையும் செய்து வருகிறது.
உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து ரூ.2 லட்சம் நிவாரணம் வழங்கப்படும். காயமடைந்தவர்களுக்கு ரூ.50 ஆயிரம் வழங்கப்படும்: பிரதமர் @narendramodi
பிரதமர் அலுவலகம்
பட்டயக் கணக்காளர்கள் நாளில் பிரதமர் பட்டயக் கணக்காளர்களுக்கு வாழ்த்து
பட்டயக் கணக்காளர்கள் நாளையொட்டி பிரதமர் திரு நரேந்திர மோடி, பட்டயக் கணக்காளர்களுக்கு வாழ்த்துத் தெரிவித்துள்ளார்.
பிரதமர் பகிர்ந்துள்ள ட்விட்டர் பதிவில், “நமது பொருளாதாரம் ஆரோக்கியமாகவும், வெளிப்படைத்தன்மையுடனும் இருப்பதை உறுதி செய்வதில், கடின உழைப்பாளர்களான பட்டயக் கணக்காளர்கள் சமூகம் முக்கிய பங்காற்றுகிறது. தேசத்திற்கு அவர்கள் ஆற்றும் சேவைகள், ஆழமாக மதிப்பிடப்படுகின்றன. பட்டயக் கணக்காளர்கள் நாளில் நல்வாழ்த்துகள்” என்று கூறியுள்ளார்.
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீடுகளில் தனித்திருப்பவர்களை புனேயின் சையம் செயலி கண்காணிக்கிறது
வீடுகளில் தனிமைப்படுத்தப்பட்டு இருப்பவர்களைப் பின்தொடருவதை சிறப்பாகச் செயல்படுத்தவும், அவர்கள் வீடுகளில் தான் தாங்கியுள்ளனரா என்பதை அறிந்து கொள்ளவும் , பொலிவுறு நகரங்கள் இயக்கத்தின் கீழ், புனே மாநகராட்சி, சையம்  என்ற கைபேசி செயலி ஒன்றை உருவாக்கியுள்ளது.
வீடுகளில் தனித்திருப்பவர்களைப் பின்தொடர, மாநகராட்சி நிர்வாகம் 5 மண்டலங்களுக்கு பிரத்யேக குழுக்களை நியமித்து தினசரி அடிப்படையில் கண்காணித்து வருகிறது.
வீடுகளில் தனித்து இருப்பவர்கள் சையம் செயலியை பதிவிறக்கம் செய்துள்ளனரா என்பதை இந்தக் குழுக்கள் ஆய்வு செய்யும். கைபேசி செயலி ஜிபிஎஸ் பின்தொடரும் வசதி கொண்டது. வீடுகளில் தனிமைப்படுத்தப்பட்டவர்கள் எப்போதெல்லாம் வீடுகளை விட்டு வெளியே செல்கின்றனரோ, அப்போது மாநகராட்சி நிர்வாகம் உஷார்படுத்தப்படும். உடனடியாக உள்ளூர் காவல் நிலையம் அல்லது அப்பகுதி வார்டுக்கு தகவல் அனுப்பப்படும். அவர்கள் வீட்டுக்குச் சென்று குடும்பத்தினரைத் தொடர்பு கொள்வார்கள்.
வீடுகளில் தனிமைப்படுத்தப்பட்ட குடிமக்கள் அனைவரும் கட்டாயமாக இந்தச் செயலியைப் பதிவிறக்கம் செய்து தங்கள் கைபேசியில் வைத்திருக்க வேண்டும். இவ்வாறு அடையளம் காணப்பட்டவர்கள் கண்டிப்பாக ஜிபிஎஸ் வசதியை எப்போதும் இயக்கத்தில் வைத்திருக்குமாறு அறிவுறுத்தப்படுகின்றனர். தனிமைப்படுத்தப்படுவது தொடரும் வரை, கைபேசி இணைப்பு 24 மணி நேரமும் இயக்கத்தில் இருக்கவேண்டும். தனிமைப்படுத்தப்பட்டவர்களின் நடமாட்டத்தை மையப்படுத்தப்பட்ட கண்காணிப்பு அறையில் இருந்தவாறு சிவப்பு, மஞ்சள், பச்சை நிறங்களில் உன்னிப்பாகக் கவனிக்கப்படும். கண்காணிக்கப்படும் நபர் வெளியே நீண்டநேரம் உள்ளதை சிவப்பு நிறம் சுட்டிக்காட்டும். மஞ்சள் நிறம் அவரது நடமாட்டம் சிறிது தூரத்தில் உள்ளதைக் குறிக்கும். பச்சை நிறம் அவர் வீட்டிலேயே தங்கியுள்ளார் என்பதைக் காட்டும்.
(Visitor Counter : 196
தொழிலாளர் மற்றும் வேலைவாய்ப்பு அமைச்சகம்
கட்டடம் மற்றும் இதர கட்டுமானத் தொழிலாளர்கள் பதிவு செய்வதை அதிகரிக்கும் சிறப்பு முகாம்கள் தேவை என சந்தோஷ் குமார் கங்வார் வலியுறுத்தல்
கட்டடத் தொழில் மற்றும் இதர கட்டுமானத் தொழிலில் ஈடுபட்டு இருக்கும் அனைத்துத் தொழிலாளர்களும் பயன்பெறும் வகையில் அவர்களுக்கு நலத்திட்ட உதவிகள் கிடைப்பதற்காக பதிவு செய்வதை அதிகரிக்கும் சிறப்பு முகாமை நடத்த வேண்டும் என்று மத்திய தொழிலாளர் நலன் மற்றும் வேலைவாய்ப்புத்துறை அமைச்சர் திரு.சந்தோஷ் குமார் கங்வார் வலியுறுத்தியுள்ளார். கட்டுமானத் தொழிலாளர்கள் குறித்த தேசிய மாநாட்டில் உரையாற்றிய திரு.கங்வார், கட்டடப் பிரிவு மற்றும் கட்டுமானப் பிரிவில் 5 கோடிக்கும் மேற்பட்ட தொழிலாளர்கள் உள்ள போதிலும், 2 கோடியே 86 லட்சம் பேர் மட்டுமே இதுவரை பதிவு செய்திருக்கிறார்கள் என்பது கவலை அளிக்கும் விஷயம் என்று குறிப்பிட்டார்.
கட்டுமானத் தொழிலாளர்களின் நலனுக்காக விதிக்கப்படும் செஸ் வரிவிதிப்பு பல மாநிலங்களால் பயன்படுத்தப்படாமல் உள்ளதாக உச்சநீதிமன்றம் கவலை வெளியிட்டிருப்பதை அமைச்சர் சுட்டிக்காட்டினார். அனைத்துக் கட்டுமானத் தொழிலாளர்களும் தங்கள் நல உதவிகளை முழுமையாக பயன்படுத்தும் வகையில் அனைவரும் பதிவு செய்ய நடவடிக்கை எடுக்க வேண்டும் என்று உச்சநீதிமன்றம் அறிவுறுத்தி உள்ளதாக அவர் கூறினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 149
சிறப்பு சேவைகள் மற்றும் கட்டுரைகள்
இந்திய கடல்சார் பல்கலைக்கழகத்தின் பத்தாண்டு காலத்திற்கும் மேலான செயல்பாடுகள் மற்றும் சாதனைகள்
சென்னையில் உள்ள இந்திய கடல்சார் பல்கலைக்கழகம்  பத்தாண்டு காலத்திற்கும் மேலாக சிறப்பாக செயல்பட்டு வருகிறது. மத்திய துறைமுகங்கள் மற்றும் கப்பல் போக்குவரத்து அமைச்சகத்தின் கீழ் செயல்படும் இந்தப் பல்கலைக்கழகம், சென்னை, கொச்சி, மும்பை, விசாகப்பட்டினம் உள்ளிட்ட இடங்களில் செயல்படும் வளாகங்கள் மூலம் பல்வேறு இளநிலை மற்றும் முதுநிலைப் பட்டப்படிப்புகளை வழங்கி வருகிறது.
இந்தப் பல்கலைக்கழகத்தின் செயல்பாடுகள் மற்றும் சாதனைகள் குறித்து பல்கலைக்கழகத்தின் தேர்வு கட்டுப்பாட்டாளர் திரு கேடி ஜோஷி மற்றும் பொறுப்பு நிதி அதிகாரி் எம். சரவணன் ஆகியோர் இன்று  இன்று செய்தியாளர்களிடம் எடுத்துரைத்தனர்.
இந்தப்பல்கலைக்கழகத்தில் உள்ள பல்வேறு வளாகங்களில் கடல்சார் தொழில்நுட்பம், சர்வதேச போக்குவரத்து உள்ளிட்டவற்றில் எம்டெக் மற்றும் எம்பிஏ முதுகலைப்படிப்புகள் வழங்கப்படுவதாக தெரிவித்தனர்.
கடல்சார் அறிவியல் சரக்கு போக்குவரத்து ஆகியவற்றில் பிஎஸ்சி மற்றும் பிபிஏ படிப்புகளும் வழங்கப்படுவதாக அவர்கள் கூறினர். 2017ம் ஆண்டு முதல் அனைத்து வளாகங்களிலும் எம்எஸ்/பிஹெச்டி ஆராய்ச்சி படிப்புகள் தொடங்கப்பட்டதாகவும், அதில் தற்போது 59 மாணவர்கள் ஆராய்ச்சித் திட்டங்களை தொடர்ந்து வருவதாகவும் அவர்கள் தெரிவித்தனர்.
மாணவிகளின் எண்ணிக்கையும் இந்தப் பல்கலைக்கழகத்தில் தொடர்ந்து அதிகரித்து வருவதாகவும், அது மேலும் அதிகரிப்பதற்கு பல்வேறு முயற்சிகள் மேற்கொள்ளப்படுவதாகவும் அவர்கள் தெரிவித்தனர். தேசிய கல்விக்கொள்கை அடிப்படையில், புதிய பாடத்திட்டங்களை அறிமுகப்படுத்துவதற்கான முயற்சிகள் மேற்கொள்ளப்பட்டு வருவதாகவும் அவர்கள் குறிப்பிட்டனர். கடல்சார் செயல்பாடுகள் தொடர்பாக இந்தப் பல்கலைக்கழகம் பல்வேறு கருத்தரங்குகள் மற்றும் மாநாடுகளை நடத்தியிருப்பதாகவும் அவர்கள் எடுத்துரைத்தனர். பல்வேறு நாடுகளைச்சேர்ந்த கடல்சார் கல்வி நிறுவனகங்களுடன் இணைந்து செயல்பட்டு வருவதாகவும் அவர்கள் குறிப்பிட்டனர்.
கல்விக் கட்டமைப்பு வசதிகளை மேலும் நவீனப்படுத்தவும், மேம்படுத்தவும் இந்திய கடல்சார் பல்கலைக்கழகம் தொடர்ந்து முயற்சிகளை மேற்கொண்டு வருவதாகவும் திரு கேடி ஜோஷி மற்றும் திரு எம் சரணவன் இந்த செய்தியாளர் சந்திப்பின் போது தெரிவித்தனர்.
சுற்றுச்சூழல் மற்றும் வனத்துறை அமைச்சகம்
பிரதமர் மோடியின் தலைமையின் கீழ் இந்தியா தனித்துவமான பல்லுயிர் பாதுகாப்பு மாதிரியை வடிவமைத்துள்ளதாக திரு.பூபேந்தர் யாதவ் பெருமிதம்
மத்திய சுற்றுச்சூழல், வனம் மற்றும் காலநிலை மாற்றத்துறை அமைச்சர் திரு. பூபேந்தர் யாதவ், பிரதமர் திரு.நரேந்திர மோடியின் அணுகுமுறை மூலம் இந்தியா தனித்துவமான பல்லுயிர் பாதுகாப்பு மாதிரியை வகுத்துள்ளதாகக் கூறினார்.
குஜராத்தின் துவாரகா பகுதியிலுள்ள ருக்மிணி கோயிலுக்கு அருகில் நடைபெற்ற ஹரியாலி உற்சவம் எனப்படும் மரத் திருவிழா நிகழ்ச்சியில் இன்று உரையாற்றிய திரு.பூபேந்திர யாதவ், சுற்றுச்சூழலுக்கும் அதனை சார்ந்திருக்கும் உயிரினங்களுக்கும் இடையே சமநிலையை காக்க வேண்டியதன் முக்கியத்துவத்தை எடுத்துரைத்தார்.
உணவுச் சங்கிலியைப் பாதுகாப்பதன் மூலமும், விலங்குகள் வேட்டையாடப்படுவதை தடுப்பதன் மூலமும், சுற்றுச்சூழலை பாதுகாக்க வேண்டியதன் அவசியத்தை அமைச்சர் திரு.பூபேந்தர் யாதவ் வலியுறுத்தினார். மத்திய அரசால் தொடங்கப்பட்ட ப்ராஜெக்ட் டால்பின் மற்றும் ப்ராஜெக்ட் லயன் ஆகியவற்றின் முக்கியத்துவத்தையும் அவர் எடுத்துரைத்தார். கடற் பாதுகாப்பு, சதுப்புநிலங்கள் மற்றும் டால்பின்களின் முக்கியத்துவத்தையும் அவர் எடுத்துரைத்தார்.
சதுப்புநிலங்களைப் பாதுகாப்பதற்காக குஜராத் கூடுதல் பணிகளைச் செய்துள்ளதாக மகிழ்ச்சி தெரிவித்த அவர், அழிந்து வரும் சதுப்புநிலப் பகுதிகளைக் கண்டறிந்து அவற்றை மீட்டெடுப்பதற்கான முயற்சிகளை மேற்கொள்ள வேண்டுமெனவும் வலியுறுத்தினார். இந்த விஷயத்தில் அரசும், தனியாரும் இணைந்து செயல்பட வேண்டியதன் அவசியத்தை எடுத்துரைத்த அவர், இதில் அனைத்துத் தரப்பினரும் பங்கேற்க வேண்டுமென அழைப்பு விடுத்தார்.
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் தேசிய ஆரோக்கியப் பாதுகாப்புச் செயல்திட்டத்தை நடைமுறைப்படுத்துவதற்கான புரிந்துணர்வு ஒப்பந்தத்தில் 20 மாநிலங்கள் கையொப்பமிட்டன
கூட்டுறவு அடிப்படையிலான கூட்டாட்சிக் கோட்பாட்டின் உணர்வில் அதன் வெற்றிக்காக ஒன்றிணைந்து உழைப்போம் : ஜே பி நட்டா
தில்லியில் இன்று  நடைபெற்ற நலத்துறை அமைச்சர்கள் மாநாட்டில் தேசிய ஆரோக்கியப் பாதுகாப்புச் செயல்திட்டமான ஆயுஷ்மான் பாரத்தின் தொடக்க நிகழ்ச்சியைக் குறிக்கும்வகையில் 20 மாநிலங்களின் நலத்துறை அமைச்சர்களுடன் மத்திய ஆரோக்கியம் மற்றும் குடும்ப நலத்துறை அமைச்சர் திரு. ஜே. பி. நட்டா புரிந்துணர்வு ஒப்பந்தத்தைப் பரிமாறிக்கொண்டார். மத்திய ஆரோக்கியம் மற்றும் குடும்ப நலத்துறை இணையமைச்சர்கள் திரு. அஸ்வின் குமார் சவுபே மற்றும் திருமதி அனு பிரியா படேல் , நிதி ஆயோக் தலைமைச் செயல் அதிகாரி திரு. அமிதாப் காந்த். நிதி ஆயோக் ஆரோக்கிய உறுப்பினர் டாக்டர் வினோத் பால், நலத்துறைச் செயலர் திருமதி பிரீதி சூடன், ஆயுஷ்மான் பாரத் – தேசிய ஆரோக்கியப் பாதுகாப்புச் செயல்திட்டத் தலைமைச் செயலதிகாரி திரு. இந்து பூஷண் ஆகியோர் இந்நிகழ்ச்சியில் கலந்துகொண்டனர்.
பிரதமருக்குத் தமது நன்றியைத் தெரிவித்துப் பேசிய திரு. ஜே. பி. நட்டா, மக்களுக்குச் சேவையாற்ற கிடைத்த இந்த மாபெரும் வாய்ப்பை அளித்த பிரதமருக்கு மிகவும் நன்றி என்றார். நாட்டின் ஆரோக்கியப் பாதுகாப்பு மண்டலத்தில் இந்த முன்முயற்சி பெரும் மாற்றத்தை ஏற்படுத்தும் என்று மேலும் கூறினார். நம்முடைய இந்தப் பணிகளுக்காக என்றென்றும் நினைவுகூரப்படுவோம் என்றார் அமைச்சர். “ உலகின் மாபெரும் ஆரோக்கிய ஒப்புறுதித் திட்டத்திற்க்காக நாம் இணைந்து பாடுபடுவோம், இணைந்து கற்போம், அதன் விளைவாகக் கூட்டாட்சித் தத்துவத்திற்கு உழைப்போம் “ என்றும் அவர் குறிப்பிட்டார்.
ரெயில்வே அமைச்சகம்
இந்திய ரயில்வே மாநிலங்களின் கோரிக்கைக்கு ஏற்ப ஷ்ரமிக் சிறப்பு ரயில்களை தொடர்ந்து இயக்கும்
இந்திய ரயில்வே, மாநிலங்களின் கோரிக்கைக்கு ஏற்ப இடம்பெயர்ந்த
தொழிலாளர்களின் பாதுகாப்பான, வசதியான பயணத்துக்கென ஷ்ரமிக் சிறப்பு ரயில்களை தொடர்ந்து இயக்கும். ரயில்வே வாரியத்தின் தலைவர் மாநிலங்களுக்கு எழுதிய கடிதத்தின் அடிப்படையில் பல்வேறு மாநிலங்கள் கேட்டுக் கொண்டதற்கு இணங்க, இதுவரை மொத்தம் 63 ஷ்ரமிக் சிறப்பு ரயில்கள் தேவை என மாநிலங்கள் தெரிவித்துள்ளன. கேரளா, ஆந்திரப்பிரதேசம், கர்நாடகா , தமிழ்நாடு, மேற்கு வங்கம், குஜராத், மற்றும் ஜம்மு காஷ்மீர் ஆகிய 7 மாநிலங்கள் ஷ்ரமிக் சிறப்பு ரயில்களுக்கான கோரிக்கையை விடுத்துள்ளன. ஆந்திரப்பிரதேசம் 3 ரயில்கள், குஜராத் 1, ஜம்மு காஷ்மீர் 9, கர்நாடகா 6, கேரளா 32, தமிழ்நாடு 10, மேற்கு வங்கம் 2 என மொத்தம் 63 ஷ்ரமிக் சிறப்பு ரயில்கள் இயக்கப்பட உள்ளன. உத்தரப்பிரதேச அரசு தனது ரயில் தேவையை இன்னும் தெரிவிக்கவில்லை.
ரயில்வே வாரியத் தலைவர் மாநிலங்களுக்கு மே 29, ஜூன் 3, ஜூன் 9 ஆகிய தேதிகளில் எழுதிய கடிதங்களில் இது பற்றி தெரிவித்துள்ளார் என்பது குறிப்பிடத்தக்கது. "கோரிக்கை கிடைக்கப் பெற்ற 24 மணி நேரத்தில், உடனடியாக கேட்கப்பட்ட எண்ணிக்கையிலான ஷ்ரமிக் சிறப்பு ரயில்களை இந்திய ரயில்வே அளிக்கும்" என்று அக்கடிதத்தில் அவர் குறிப்பிட்டிருந்தார்.
மாநிலங்களின் கோரிக்கை கிடைக்கப்பெற்ற 24 மணி நேரத்தில் ஷ்ரமிக் ரயில்கள் தொடர்ந்து ஏற்பாடு செய்யப்படும் என்று மாநில அரசுகளுக்கு இந்திய ரயில்வே அறிவித்துள்ளது. ஷ்ரமிக் ரயில்களின் தேவை குறித்து தெரிவிக்குமாறு கேட்டுக்கொண்டுள்ள இந்திய ரயில்வே, எஞ்சியுள்ள தொழிலாளர்கள் ரயில் மார்க்கமாக ஊர் திரும்பத் தேவையான ரயில்களைச் சரியாகக் கணித்து நிர்ணயிக்குமாறு கூறியுள்ளது. எதிர்காலத்தில் தேவை ஏற்பட்டால், அவற்றுக்கு ஏற்ப கூடுதல் ஷ்ரமிக் சிறப்பு ரயில்கள் இயக்கப்படும் என்றும் இந்திய ரயில்வே உறுதி அளித்துள்ளது. கணிக்கப்பட்ட தேவைகளுக்கு மேற்பட்டு உருவாகும் கூடுதல் தேவைகளை எதிர்கொள்ளவும் தயார் என்று அது கூறியுள்ளது.
இதுவரை, இந்திய ரயில்வே இயக்கிய 4277க்கும் கூடுதலான ஷ்ரமிக் சிறப்பு ரயில்கள் மூலம் சுமார் 60 லட்சம் பேர் தங்களது சொந்த மாநிலங்களுக்கு அழைத்துச் செல்லப்பட்டுள்ளனர். ஷ்ரமிக் சிறப்பு ரயில்கள் 2020 மே 1-ம் தேதி முதல் இயக்கப்பட்டு வருகின்றன.
----
(
வடகிழக்குப் பகுதி வளர்ச்சி அமைச்சகம்
சிக்கிமில் அமையவுள்ள திரைப்பட நகரம் குறித்து மத்திய அமைச்சர் டாக்டர் ஜிதேந்திர சிங்கிடம் மூத்த அதிகாரிகள் விளக்கினர்
சிக்கிமில் அமையவுள்ள திரைப்பட நகரம் குறித்து மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங்கிடம் மூத்த அதிகாரிகள் விளக்கினர்.
சிக்கிம் திரைப்பட ஊக்குவிப்பு வாரியம், தகவல் துறைத்தலைவர் பூஜா சர்மா மற்றும் உள்ளுறை ஆணையர் அஷ்வனி குமார் சந்த் உள்ளிட்ட அம்மாநிலத்தின் மூத்த அதிகாரிகள் அமைச்சரிடம் திரைப்பட நகரம் குறித்து விளக்கினர்.
தலைநகரான கேங்க்டாக்கில் 10 ஏக்கருக்கும் அதிகமான நிலப்பரப்பில் திரைப்பட நகரத்தை அமைக்க சிக்கிம் அரசு முடிவெடுத்துள்ளது. நடிப்பு பள்ளி, பல்வேறு திரைப்பட அரங்குகள், ஃபேஷன் ஷோக்களுக்கான தளங்கள், திரையரங்குகள், திறந்தவெளி அரங்கம், நாடக அரங்கம், கூட்ட அரங்குகள், பூங்கா, எடிட்டிங் அரங்குகள், ஒலி அரங்குகள் ஆகியவை இங்கு அமைக்கப்படும்.
திரைப்பட நகரம் அமைப்பதற்காக மாநில அரசை பாராட்டிய டாக்டர் ஜிதேந்திர சிங், காஷ்மீரை போன்று சிக்கிமிலும் படப்பிடிப்புகளுக்கான அழகிய இடங்கள் நிறைய இருப்பதாகக் கூறினார். முதல்வர் திரு பிரேம் சிங் தமாங்குடன் தாம் தொடர்ந்து தொடர்பில் இருப்பதாகவும் டாக்டர் ஜிதேந்திர சிங் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 135.25 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 87,245; இது கடந்த 565 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.25 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.38 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,948 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,54,879 என அதிகரித்துள்ளது. கடந்த 24 மணி நேரத்தில் 7,974 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.57, இது கடந்த 73 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.64 ஆகும். இது கடந்த 32 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 66.02 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782042